Nový evanjelický kostol (Bratislava)

Nový evanjelický kostol na Legionárskej ulici v Bratislave je postavený vo funkcionalistickom slohu. V roku 1997 bol kostol zapísaný do Ústredného zoznamu pamiatkového fondu pod číslom 11007/1 a od roku 2002 je v kategórii národná kultúrna pamiatka Slovenskej republiky. História Po vzniku Československej republiky už Malý kostol nestačil rastúcemu počtu Slovákov, rozhodla sa slovenská časť zboru v roku 1933 postaviť nový kostol na Legionárskej ulici podľa projektov Milana Michala Harminca. Architektúra Kostol je kvalitným funkcionalistickým dielom. Má tehlový kabrincový povrch, asymetricky umiestnenú vežu, plochú strechu a prísny interiér. Je zapísaný do zoznamu DOCOMOMO. Kostol má v parteri travertínový obklad, po stranách prevýšeného sálového priestoru je chór. Kostol je súčasťou komplexu stavieb s farou a internátom. Organ Nachádza sa v zadnej časti nad vchodom. Literatúra Nový slovenský evanjelický a. v. kostol Bratislave. Slovenský staviteľ 4, 1934, s. 117 – 124. Milan Michal Harminc. Katalóg výstavy. Ed. Klára Kubičková a Anna Zajková. Bratislava, GAUUDI – SNG 1991, nestránkované, 41 s. (tu s. 29 a 33). 81. výročie posvätenia Nového evanjelického kostola na Legionárskej ul. v Bratislave [online]. 12.11.2014, [cit. 2014-11-13]. Dostupné online. Prístup na zdroj textu Evanjelická Bratislava č. 4/2008: [1]. Archivované 2014-11-13 z originálu. Referencie Iné projekty Commons ponúka multimediálne súbory na tému Nový evanjelický kostol (Bratislava) Externé odkazy Stránka Cirkevného zboru Bratislava Legionárska Zdroj ECAV BA, Evanjelická Bratislava a jej kostoly